Амерыка не перастае здзіўляць кантрастамі. Самае яркае ўражанне другога дня — жыхары гарадка Вітсбург, размешчанага за 50 міль ад Атланты. Па нашых мерках, гэта сельскае паселішча з колькасцю жыхароў у 600 чалавек. Дык вось, перад бібліятэкай — вітальны шчыт для беларусаў на дарозе. Такая нечаканасць стала нагодай для фатаграфавання. Зрабіла вывад: гасціннасць калег — рыса інтэрнацыянальная. Да слова, у бібліятэцы нас чакаў абед і яшчэ адзін вітальны плакат.